CELEX: C2006/108/16
Language: sl
Date: 2006-05-06 00:00:00
Title: Zadeva C-129/06 P: Pritožba, ki jo je dne  4. marca 2006  vložila Autosalone Ispra Snc zoper sodbo Sodišča prve stopnje Evropskih skupnosti z dne  30. novembra 2005  v zadevi T-250/02, Autosalone Ispra snc proti Evropski skupnosti za atomsko energijo

6.5.2006   
            
            
               SL
            
            
               Uradni list Evropske unije
            
            
               C 108/9
            
         Pritožba, ki jo je dne 4. marca 2006 vložila Autosalone Ispra Snc zoper sodbo Sodišča prve stopnje Evropskih skupnosti z dne 30. novembra 2005 v zadevi T-250/02, Autosalone Ispra snc proti Evropski skupnosti za atomsko energijo
   (Zadeva C-129/06 P)
   (2006/C 108/16)
   Jezik postopka: italijanščina
   Stranke
   
      Pritožnica: Autosalone Ispra Snc (zastopnik: B. Casu, avvocato)
   
      Druga stranka v postopku: Evropska skupnost za atomsko energijo, ki jo zastopa Komisija Evropskih skupnosti (zastopnika: E. de March, zastopnik, in A. Dal Ferro, avvocato)
   Predlogi pritožnice:
   
               —
            
            
               razglasitev te pritožbe za dopustno,
            
         
               —
            
            
               razveljavitev sodbe Sodišča prve stopnje v zadevi T-250/02
            
         
               —
            
            
               vrnitev zadeve T-250/02 Sodišču prve stopnje, da — na podlagi tudi po uradni dolžnosti primernih preiskovalnih ukrepov, kot je izvedensko mnenje ali ogled na kraju samem, ali zaslišanje prič — izda novo sodbo v skladu s predlogi, ki jih je tožeča stranka podala na prvi stopnji,
            
         
               —
            
            
               Komisiji naloži plačilo vseh stroškov tožeče stranke, vključno s stroški, nastalimi na prvi stopnji.
            
         Pritožbeni razlogi in bistvene trditve
   Tožeča stranka navaja, da nepravilnosti v sodbi Sodišča prve stopnje vključujejo:
   
                
            
            
               zmotno oceno dejanskega stanja zaradi potvarjanja in prilagajanja dokazov;
            
         
                
            
            
               kršitev procesnih predpisov Skupnosti na področju izvajanja dokazov.